मशहूर सिंगर जुबिन नौटियाल और एक्ट्रेस निकिता दत्ता के लव अफेयर (Jubin Nautiyal And Nikita Dutta Love Affairs) के चर्चे इन दिनों खासा सुर्खियां बटोर रहे हैं। सोशल मीडिया पर भी जुबिन और निकिता की कई तस्वीरें (Jubin Nautiyal And Nikita Dutta Engagement Photos) वायरल हो रही है। इनमें से कुछ तस्वीरों में जुबिन घुटने पर बैठे निकिता को अंगूठी पहनाते भी नजर आ रहे हैं। इन तस्वीरों के साथ दावा किया जा रहा है कि जुबिन ने निकिता संग सगाई कर ली है। जुबिन और निकिता के रिलेशन को लेकर आप खुद सिंगर ने अपनी चुप्पी तोड़ी है।
एल्बम में एक साथ नजर आयेगी ये जोड़ी
जुबिन नौटियाल ने अपनी इंस्टाग्राम (Jubin Nautiyal Instagram) पर एक फोटो को शेयर करते हुए कैप्शन में लिखा- मस्त नजरों से 31 मार्च को रिलीज के लिए तैयार… इस दौरान जुबिन ने जो फोटो शेयर की है, उसमें वह मेहरून कलर के शेरवानी कुर्ते में नजर आ रहे हैं। इसके साथ ही निकिता ने क्रीम कलर का बेहद खूबसूरत लहंगा डाला है। इन तस्वीरों में दोनों एक इंगेजमेंट कपल लुक में नजर आ रहे हैं।
बता दे सोशल मीडिया पर इन्हीं तस्वीरों को वायरल करते हुए फैंस में कन्फ्यूजन बनी हुई थी, कि जुबीन और निकिता ने सगाई कर ली है। दोनों के रिलेशनशिप को लेकर फैंस काफी कन्फ्यूज नजर आ रहे थे और जुबीन और निकिता को बधाई दे रहे थे। वही जुबिन के इस पोस्ट के बाद तमाम अफवाहें झूठी साबित होती नजर आ रही हैं।
निकिता संग रिश्ते पर जुबिन ने तोड़ी चुप्पी
इन तस्वीरों के बाद साफ हो गया है कि जुबिन नौटियाल और निकिता दत्ता उनकी अपकमिंग एल्बम में एक साथ नजर आने वाले हैं। दोनों के रिश्ते को लेकर जुबिन ने कहा कि- वो और निकिता केवल अच्छे फ्रेंड हैं। उन्हें निकिता के साथ समय बिताना अच्छा लगता है। मैं उन्हें बेहद पसंद करता हूं, वह शानदार हैं। मैं निकिता को करीब 4 साल से जानता हूं… हम दोनों रिलेशनशिप में हैं ये कहना गलत होगा।